钦定古今图书集成/明伦汇编/闺媛典/第034卷 > 余世儒妻孙氏
## 钦定古今图书集成/明伦汇编/闺媛典/第034卷 > 余世儒妻孙氏

按《婺源县志》：“孙氏名秀荣，沱川余世儒妻也。贞顺有
女德，而器识类丈夫。归余时，世儒已领乡荐，孙事祖
姑、舅姑甚谨，世儒访道四方，无内顾忧。祖姑叶年九
十，艰起居，孙躬进膳羞，手浣秽恶不厌。乙卯冬，世儒
北上，而大盗骤至，孙既脱矣，闻其翁被执，与叔世仁
同请，倾囊赎其翁，且以身卫姑，不顾其死，贼义而还”
其簪。后世儒谒选孙，以疾卒于家。冢子司空懋学，先
以给事著名，遇覃恩赠孙宜人，后以仲子懋孳奏绩
礼垣，补赠淑人。太史汤宾尹铭其墓。其介妇张氏，名
恬金，贤孝如其姑，而享年亦似之。至今乡党犹传为
《壸则》云。